جمهور باشقانی رجب طیب اردوغان تورکیه-صربیستان آراسیندا اؤتن ایل ایکی طرف‌لی تیجارت حجمی‌نین 1 میلیارد دو‌لاری کئچدیگینی، بو رقمی یاخیندا 2 داها سونرا 3 میلیارد دو‌لارا قالدیرماغی قارشی‌لارینا مقصد قویدوق‌لارینی سؤیله‌دی.
تورکیه-صربیستان بیزنس فورومو اؤلکه جمهور باشقانی اردوغان و صربیستان پرزیدنتی الکساندر ووچیچ-ین ایشتیراکی ایله دونن آخشام – می ین 6-دا ایستانبولدا باشلادی.
فورومدا چیخیش ائدن اردوغان صربیا‌لی همکاری الکساندر ووچیچ و هر ایکی اؤلکه‌نین ایش آدام‌لاری بیر آرایا گلمک‌دن بؤیوک ممنونلوق دویدوغونو دیله گتیردی، گؤروشون یئنی ایش بیرلیک‌لرینه، لاییحه‌لره، سرمایه‌لره قاپی آچماسینی آرزولادی، تورکیه-صربیستان یوکسک سویه‌لی امکداش‌لیق شوراسی‌نین ایلک توپلانتی‌سی‌نین قارشی‌لیق‌لی علاقه‌لره یئنی بیر تکان وئرجگینی دیله گتیردی.
